Diari Oficial de la Generalitat Valenciana


Sumari del DOGV 5310, del 25-07-2006 (2006/8188)

Notificació de la sentència 66/2006.
------------------------------------

### Dades del document

Número de DOGV
:   5310

Data del DOGV
:   25-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8188


Organisme emissor
:   Jutjat de Primera Instància Número 3 de Massamagrell

Tipus de document
:   Edicte

Notificació de la sentència 66/2006.[2006/S8188]  
Juí: 000392/2005.  
Part demandant: Agneris Martha Vicente Salvatore.  
Part demandada: Juan Carlos Gaudiño Bustos.  
Sobre: divorci contenciós.  
En el juí referenciat, s'ha dictat la resolució que té el text literal següent:  
Sentència número 66/2006  
Massamagrell, 15 de juny de 2006  
Milagros León Vellosillo, jutgessa del Jutjat de Primera Instància i Instrucció número 3 de Massamagrell, ha vist les actuacions seguides amb el número 392/2005, sobre divorci, promogudes per Agneris Martha Vicente Salvatore, representada pel procurador Vicente Adam Herrero i assistida de la lletrada Carmen Segura Almerich, contra Juan Carlos Gaudiños Bustos en rebel·lia en estes actuacions, ha intervingut el ministeri fiscal.  
Antecedents de fet  
Primer. El procurador Adam Herrero en la representació esmentada, va formular demanda de divorci contra Juan Carlos Gaudiño Bustos, en la qual després d'exposar en paràgrafs separats i enumerats els fets i fonaments de dret que va estimar d'aplicació, acabava suplicant que es dictara sentència, que es decretara la dissolució del matrimoni per divorci i que s'adoptaren les mesures definitives personals i patrimonials, per concórrer causa legal de divorci, i ho va acompanyar amb el certificat d'inscripció del matrimoni i de naixement dels fills en el Registro Civil i amb els documents que va estimar necessaris.  
Segon. Admesa a tràmit la demanda, es va traslladar al ministeri fiscal i a la part demandada, i se'ls va citar a termini perquè la contestaren en el termini de 20 dies, i que conmpareguen dins del termini establit i en la forma escaient, amb contestació de la demanda, i van sol·licitar al ministeri fiscal que dictara sentència conforme amb el resultat de la prova que es practique. La part demandada no contestà a la demanda i es va declarar en rebel·lia per provisió de data 19 d'abril de 2006, i es van citar les parts per a la celebració de la vista per al dia 12 de juny de 2006.  
Tercer. A la vista van comparéixer l'actor, amb el seu procurador i advocat, no va comparéixer el demandat, i el ministeri fiscal va efectuar les al·legacions que va estimar oportunes en defensa de les seues pretensions. A continuació s'admeteren les proves que es declararen pertinents consistents en interrogatoris de les parts i documents, que, parcialment es practicaren dins dels 30 dies següents.  
Quart. Es considera provat que Agneris Martha Vicente Salvatore i Juan Carlos Gaudiño Bustos, van contraure matrimoni a la localitat d'Alta-Gracia-Santa María (Argentina) el dia 26 de desembre de 1986, d'esta unió han nascut dos fills, Débora Gaudiño Vicente que actualment és menor d'edat, i Jonatan Ezequiel Gaudiño Vicente que actualment és major d'edat.  
Fonaments de dret  
Primer. L'article 85 del Codi Civil establix que el matrimoni es dissol, siga quina siga la forma i el temps de la celebració pel divorci, i es regulen en el precepte següent les causes d'este.  
Es constata en les actuacions, que s'ha produït la cessació efectiva de la convivència conjugal durant el lapsus de temps previst en la llei per la qual cosa es procedix la declaració de dissolució del matrimoni amb la determinació de les mesures referides en els articles 91 del Codi Civil i 774 de la Llei d'Enjudiciament Civil.  
Segon. En benefici dels fills menors, amb la premissa que la separació no eximix els pares de les seues obligacions amb els seus fills .article 92 del Codi Civil., és procedent acordar que queden en companyia i sota la custòdia de la mare, en atenció a la conducta que ha mostrat el pare, que no dóna raó del seu parador, és procedent atribuir la guarda i custòdia dels fills menors a la mare, si bé la pàtria potestat continuarà sent exercida de forma conjunta per ambdós pares.  
Tercer. D'acord amb l'article 94 del Codi Civil, el progenitor que no tinga amb ell els fills menors gaudirà del dret de visitar-los, comunicar-se amb ells i tindre'ls en la seua companyia. Per a la concreció del règim de visites s'ajustarà preferentement als acords que arriben els pares en benefici dels fills, si bé, en cas de desacord, com a criteris mínims s'establixen els que es diran en la part dispositiva d'esta resolució.  
Quart. L'article 93 del Codi Civil establix que el jutge determinarà la contribució de cada progenitor per a satisfer els aliments dels fills, i la quantia haurà de ser proporcional al cabdal o mitjans de qui els dóna i a les necessitats de qui els rep .article 146.. En este cas i com no consta el treball del pare, ni tan sols si està treballant, és procedent fixar una contribució mínima a favor de cada fill de 200 euros, en atenció a l'edat d'estos i a les necessitats que tenen.  
Cinqué. L'ús de l'habitatge familiar i dels objectes d'ús ordinari que hi hagen en este correspon als fills i al progenitor en la companyia del qual es queden, segons el criteri establit en l'article 96 del Codi Civil. En este supòsit queda el menor en companyia de la mare i és procedent atribuir l'ús i gaudi del domicili conjugal i els efectes d'este a Agneris Martha Vicente Salvatore.  
Sisé. En matèria de costes no s'aprecien motius per a la seua especial imposició.  
Vists els preceptes citats i altres de general i pertinent aplicació.  
Decisió  
Que amb l'estimació de la demanda interposada per la representació processal d'Agneris Martha Vicente Salvatore contra Juan Carlos Gaudiño Bustos, acorde la dissolució del matrimoni per divorci dels expressats, amb tots els efectes legals, i en especial els següents:  
1. La filla menor d'edat Débora Gaudiño Vicente quedarà en companyia i sota la custòdia de la mare, i la pàtria potestat serà exercida conjuntament per ambdós pares.  
2. S'establix un règim de visites de la menor a favor del pare tenint en compte el treball del pare (marí mercant) obert i flexible.  
3. En concepte de pensió alimentària per a cada fill, Juan Carlos Gaudiño Bustos pagarà a la mare la quantitat de 200 euros mensuals per cadascun dels fills (400 euros en total), si bé un d'ells és major d'edat, hi ha que tindre en compte que no esta treballant i que està cursant estudis a la Universitat de València i això comporta implícit una sèrie de despeses. Esta quantitat serà pagada per mesos anticipats i dins dels primers cinc dies de cada mes. Esta quantitat s'actualitzarà anualment d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries dels fills les satisfaran per meitat els progenitors; així com les convenients per a la seua formació si media consentiment d'ambdós o autorització judicial.  
4. L'ús de l'habitatge familiar situat al carrer Santa Teresa, número 8, 9 de Puçol, i dels objectes d'ús ordinari en este, correspon al fill i a la mare en la companyia de la qual estarà, i l'altre progenitor podrà retirar els seus objectes i efectes d'ús personal.  
Cada part pagarà les costes causades en la seua instància i per meitat les comunes.  
Comuniqueu esta resolució, una vegada ferm el pronunciament de divorci, al Registro Civil en què conste inscrit el matrimoni. Contra esta sentència es pot interposar recurs d'apel·lació en el termini de cinc dies des de la notificació.  
Esta és la meua sentència, que pronuncie, mane i firme, Milagros León Vellosillo, jutgessa de Primera Instància i Instrucció número 3 de Massamagrell i partit.  
Publicació. L'anterior resolució s'ha llegit i publicat el dia de la data per la jutgessa que la subscriu, en legal forma, de la qual cosa en done fe.  
En atenció al desconeixement de l'actual domicilio o residència de la part demandada, per provisió de 16 de juny de 2006 la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, en relació amb l'article 497.2 del mateix text legal, ha acordat la publicació d'este edicte en el tauler d'anuncis del Jutjat i en el Diari Oficial de la Generalitat per a dur a efecte la diligència de notificació de la sentència a Juan Carlos Gaudiño Bustos.  
Massamagrell, 16 de juny de 2006.. La secretària judicial: María Carmen Rausell Rausell.